OpenLLM-France/wikimedia huggingface dataset:
# Selim al-Hoss

Selim Ahmad al-Hoss (Beirut, 1929ko abenduaren 20a – ibidem, 2024ko abuztuaren 25a) libanoar ekonomialari eta politikaria izan zen. Libanoko lehen ministroa izan zen lau aldiz.
Familia musulman suni batean jaio zen. Ekonomia ikasi zuen Beiruteko Amerikar Unibertsitatean, eta negozio eta ekonomia ikasketak zabaldu zituen Indianako Unibertsitatean.
Libanoko lehen ministroa izan zen lau aldiz. Lehen aldia, 1976 eta 1980 bitartean, Libanoko Gerra Zibilean izan zen. Bigarrenean, 1987 eta 1989 artean, gatazka konstituzional bat sortu zen 1988an, Amin Gemayel presidentearen agintaldia amaitu zenean. Gemayelek behin-behineko lehen ministro izendatu zuen Michel Aoun jenerala presidente berria aukeratzen ez zen bitartean, baina Hossek uko egin zion dimisioa emateari. Bi gobernuren arteko gatazka bortitza izan zen, eta 1990ean amaitu zen gerra zibila.
1989tik 1990era iraun zuen hirugarren agintaldiak, eta 1997tik 2000ra laugarrenak.
Behin behineko presidente ere izan zen 1988ko irailaren 22tik 1989ko azazaroaren 5era eta 1989ko azaroaren 22tik 1989ko azaroaren 24ra.
* Datuak: Q2094707
* Multimedia: Selim Hoss / Q2094707
# Selice

Selice Eslovakiako udalerri bat da, Šaľako barrutian kokatuta. 38,36 km²ko azalera du eta 2842 biztanle 2017ko datuen arabera.

## Historia

Idatzizko lehen aipamena 1078. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q645134
* Multimedia: Selice / Q645134
# Seligman (Arizona)

Seligman Ameriketako Estatu Batuetako erroldak esleitutako leku bat da. Yavapai konderrian dago, Arizona estatuan. 446 biztanle ditu, 16,59667 kilometro koadroko azaleran banatuta.

## Ikus, gainera

* Yavapai konderria

## Kanpo estekak

* Datuak: Q1559107
* Multimedia: Seligman, Arizona / Q1559107
# Selim

Selim, Salim edo Saleem (arabieraz: سليم) arabair berezko izena da, ziur esan nahi duena.. Beraren antzekoak diren izena Selima, Salima, Saleemah eta Salma dira.

## Izena

* Selim I (1465 – 1520), otomandar sultana
* Selim II (1524 – 1574), otomandar sultana
* Selim III (1761 – 1808), otomandar sultana
* Selim Hassan (1886-1961), egiptologoa
* Jean-Sélim Kanaan (1970 - 2003), diplomatikoa
* Selim Tataroğlu (1972), judoka
* Selim Benachour (1981), Tunisiar futbolaria
* Selim Teber (1981), alemaniar futbolaria
* Selim Bouadla (1988), frantziar futbolaria
* Mostafa Mahmoud Selim (1990), egipziar futbolaria

## Beste erabilera batzuk

* Selim mezkita
* Yavuz Sultan Selim, otomandar itsasontzietatik garrantzitsuenetako bat

## Erreferentziak

* ↑ http://www.behindthename.com/name/salim Behind the Name: Meaning, Origin and History of the Name Salim]

## Kanpo estekak

* Datuak: Q788720
# Selim III.a

Selim III.a (turkiera otomandarrean, سليم ثالث Selīm-i sālis; 1761ko abenduaren 24a - 1808ko uztailaren 28a) Otomandar Inperioko sultana izan zen 1789tik 1807ra arte. Mustafa III.aren semea zen, eta osaba zuen Abdulhamid I.aren (1774-1789) ondorengoa.

## Lehen urteak

Talentu eta indar handiko pertsona zen, eta horregatik herriak, hura erregetzearen alde eginda, harengan jarri zuen itxaropena. Estatuak erreforma-beharra zuela konbentzitu zuten, baina Austriak eta Errusiak ez zioten erreformari ekiteko aukerarik eman, estatua defendatzen izan zuen eta nahiko lan, eta Iaşiko Bakea (1792) sinatu arte, ezin izan zuen Europan arnasarik hartu.
Handik gutxira, Napoleonek Egipto eta Siria inbaditu zituen, eta horrek Turkia beste ahalegin batzuk egitera bultzatu zuen, Frantziarekin zuen aliantza denbora batez apurtuta geratu baitzen.
Selim III.ak administrazioan, batez ere zergen sailean, berrikuntza onuragarriak egin zituen; hezkuntza hedatzeko plan egokiak bultzatu zituen, eta atzerriko ofizialak kontratatu zituen Nizam-ı Cedid izeneko tropa-mota berri bati irakasteko. Tropa hauek, hain ongi antolatuta zeudelako, gai izan ziren probintzia europarretako janizari matxinoen aurrean defendatzeko.

## Gainbehera

Izandako arrakastarekin adoretsu, Selim III.ak, bere armadetan aritzeko, handik aurrera urtero janizarien artetik gizon-kopuru jakin bat hautatu behar zela agindu zuen. Ondorioz, janizariek eta erreformen kontrakoek indarra hartu zuten Hadrianopolisen, eta oposizioaren indarkeria ikusita, erreformak bertan behera uztea erabaki zen. Serbian, Egipton eta beste herrialde batzuetan hainbat borroka izan ziren, eta borroka horietan Turkiak ez zuen arrakastarik izan.
1807an, flota britainiar bat agertu zen Konstantinoplan, Errusiak lehenago egindako eskaera baten alde egiteko, Napoleonen enbaxadorea kargutik kentzearen alde, hain zuzen ere. Selim III.ak enbaxadore horren (Horace Sebastiani-ren) eragin handia zuen, eta hori horrela izanik, flota erretiratzera behartu zen, eskaera beteta ikusterik izan gabe. Hala ere, janizariak berriz ere altxatu egin ziren, Selim III.a tronutik kendu eta atxilotu egin zuten, eta haren iloba Mustafa jarri zuten boterean; gerora Mustafa IV.a izena hartuko zuen (1807-1808).
Ruseko (Bulgariako hiria) pasha zen Mustafa Bayrakdar, erreformen aldeko sutsua, 40.000 gizon baino gehiagoko armada osatu eta Konstantinoplara abiatu ziren, Selim III.a boterean jartzeko asmoarekin. Baina, beranduegi iritsi ziren nonbait, ordurako Selim III.a sastakatu izan baitzen, eta Bayrakdar-i geratzen zitzaion bide bakarra bere mendekua Mustafa IV.aren kontra egin eta tronuan Mahmut II.a (1808-1839) jartzea izan zen, horixe baitzen Osman etxean bizirik geratzen zen bakarra.

## Genealogia

Zuhaitz genealogikoa :
Ahmed III.a
Mustafa III.a
Mihrişah Emine Kadin
Selim III.a
Mihrişah Sultan :
* Datuak: Q199633
* Multimedia: Selim III / Q199633
# Seligenstadt

Seligenstadt Alemaniako udalerria da. Hessen estatuan kokatuta dago, [[Offenbach (barrutia)|Offenbach]] barrutian. 2014an 20.431 biztanle zituen 30,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q516529
* Multimedia: Seligenstadt / Q516529
# Selim II.a

Selim II.a (otomandar turkiera zaharrean: سليم ثانى, Selīm-i sānī, turkieraz: II.Selim; 1524ko maiatzaren 28a – 1574ko abenduaren 12a / abenduaren 15a) Otomandar Inperioko sultan izan zen 1566tik 1574an hil zen arte. Suleiman I.a Bikainaren eta haren faborito Alexandra Lisowskaren (Roxelana izenez ere deitua) semea zen.
Jauregiko hainbat azpikeria eta familiako liskarren ondoren tronuratu zenean, 1566an, arlo militarrarekiko interes gabeko lehen sultan bihurtu zen, eta boterea ministroengan uzteko ez zuen arazorik, betiere orgia eta libertinajeetan libre uzteko kondizioarekin.
1545ean, Nurbanurekin ezkondu zen, Konyan. Nurbanu Murad III.aren ama izan zen, eta aurrerago Emakumeen Sultanerrian sultanarekin batera erregeordekide izan zen lehen sultan balido bihurtu zen.
Sokollu Mehmed Pasha aginpidedun Bisir Handiak estatuko gai gehienak kontrolatu zituen, eta, Selim tronuratu eta bi urtera, Konstantinoplan arrazoizko hitzarmen bat lortu zuen (1568) Maximiliano II.a Germaniako Erromatar Inperio Santuko enperadorearekin. Hitzarmen horren arabera, enperadoreak 30.000 dukat ordaindu behar zizkien otomandarrei, eta Moldavia eta Valakia eman behar zizkien agintari otomandarrei.
Errusiaren aurka ez zuen suerte berbera izan. Volga eta Don ibaiak elkartzeko plan bat egina zen Konstantinoplan. 1569ko udan, janizari talde handi bat eta zalditeria bidali zen Astrakhan setiatzera. Aldi berean, otomandarren ontziteria batek Azov setiatzen zuen. Otomandarren armada ekaitz batek suntsitu zuen. 1570aren hasieran, Ivan IV.aren enbaxadoreek itun bat egin zuten Konstantinoplan. Itun horren arabera, sultan otomandarraren eta tsar errusiarraren arteko adiskidetasunezko harremanak ezarri ziren.
1571n, Zipre konkistatu zuen, eta huraxe izan zen Selimen garaipen preziatuena; urte berean, ordea, porrot egin zuen Liga Santuaren aurka, Lepantoko guduan. Inperioaren ontziteria, gudu hartan suntsitua, sei hilabetean berregin zen, eta otomandarrek berriro hartu zuten Mediterraneoaren gaineko kontrola (1573).
1574an, Selim hil aurreko hilabeteetan, otomandarrek Tunisiaren gaineko boterea berreskuratu zuten, Espainiar Inperioaren mende egon baitzen 1572az geroztik.

## Genealogia

Zuhaitz genealogikoa :
Gevherhan Sultan
Şah Sultan
Ismihan Sultan
Mihrimah Sultan
Selim I.a
Suleiman I.a
Mehmed III.a
Ayşe Hafsa Sultan
Selim II.a
Hürrem Sultan
Ayşe Sultan
Murad III.a
Fatma Sultan
Ayşe Sultan
Hümaşah Sultan
Fatma Sultan
Fahriye Sultan
Şehzade Abdullah :
# Sofia Sidorova

Sofia Petrovna Sidorova, errusieraz: Софья Петровна Сидорова, (Jakutsk, Errusiar Inperioa, 1904ko abuztuaren 7a - ibidem, Sobietar Errepublika Sozialisten Batasuna, 1951ko urtarrilaren 23a) sobietar politikaria izan zen. Sobietar Batasuneko Alderdi Komunistako kide zela, Jakutiako Sobietar Errepublika Autonomo Sozialistako Sobiet Goreneko Presidiumaren lehendaria izan zen 1938 eta 1947 bitartean.
Lanaren Bandera Gorriaren Ordena eman zioten egindako lanagatik.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q18434350
# Sofia probintzia

Sofia probintzia (bulgarieraz: Софийска област, Sofiyska oblast) mendebaldeko Bulgariako oblasta da. Iparraldean Montana, Vratsa eta Lovetx probintziekin du muga, ekialdean Plovdiv eta Pazardzhikekin, hegoaldean Blagoevgrad, Kiustendil eta Pernikekin, eta mendebaldean Serbiarekin. Horrezaz gainera, ia erabat inguraturik du Sofia-hiria. 7.059 kilometro koadroko eremua du, eta 2011n 247.489 biztanle zituen. Hiriburua Sofia da.

## Banaketa administratiboa

Sofia probintzian 22 udalerri daude:
* Anton
* Botevgrad
* Bozhurixte
* Txavdar
* Txelopetx
* Dolna Bania
* Dragoman
* Elin Pelin
* Etropole
* Godetx
* Gorna Malina
* Ihtiman
* Koprivxtitsa
* Kostenets
* Kostinbrod
* Mirkovo
* Pirdop
* Pravets
* Samokov
* Slivnitsa
* Svoge
* Zlatitsa

## Erreferentziak

* ↑ 2011 Population Census - main results. nsi.bg (Noiz kontsultatua: 2017-8-13).

## Kanpo estekak

* Datuak: Q202904
* Multimedia: Sofia Province / Q202904
# Sofia Saxoniakoa

Sofia Saxoniakoa (alemanez: Prinzessin Sophie Maria Friederike Auguste Leopoldine Alexandrine Ernestine Albertine Elisabeth von Sachsen, Herzogin zu Sachsen; Dresden, Saxoniako Erresuma, 1845ko martxoaren 15a - Munich, Bavariako Erresuma, 1867ko martxoaren 9a) Joan Saxoniakoa eta Amalia Augusta Bavariakoaren zortzigarren alaba izan zen. Bere anaien artean Alberto Saxoniakoa eta Jurgi Saxoniakoa zeuden. Karlos Teodoro Bavarianekin ezkondu zen, Dukesa Bavarian titulua eskuratuz.
Sofiak eta Karlos Teodorok alaba bakarra izan zuten, Amalia Bavarian. Jaiotzaren nekearen ondorioz gaixotu zen, eta handik urtebetera hil zen, gripeak jota.
* Datuak: Q57949
* Multimedia: Princess Sophie of Saxony / Q57949
# Sofia Württembergekoa

Sofia Württembergekoa (Sophie Friederike Matilda; Stuttgart, 1818ko ekainaren 17a – Huis ten Bosch, Haga, 1877ko ekainaren 3a) Herbehereetako erregina ezkontidea izan zen 1849tik hil zen arte.
Gilen I.a Württembergekoa erregearen eta Katalina Pavlovna Dukesa Handiaren alaba izan zen. 1839an Gilen III.a Herbehereetakoa erregearekin ezkondu zen. 1849an bere senarra tronura igo zen eta Sofia erregina ezkontide bihurtu zen. Ezkontza 1855ean banandu zen, baina Sofiak erregina gisa zituen betebeharrak betetzen jarraitu zuen hil zen arte.
Hiru seme izan zituzten.
* Gilen, Orangeko printzea (1840-1879)
* Maurizio Alexandro Herbehereetakoa (1843-1850)
* Alexandro Herbehereetakoa (1851-1884)
* Datuak: Q168674
* Multimedia: Sophie of Württemberg, Queen of the Netherlands / Q168674
# Sofiaren mundua

Sofiaren mundua (norvegieraz Sofies verden) 1991ko Jostein Gaarder norvegiar idazlearen eleberri bat da. Egileak eleberriko istorio aitzaki hartuta filosofiaren historia oinarrizko gida bat egiten zuen. 1995ean ingelesezko itzulpena argitaratu bezain laster mundu mailako best sellerra bilakatu eta urte hartako libururik salduena izan zen. 2011. urterako jada berrogeita hemeretzi hizkuntzatara itzulia zegoen eta berrogei milioi ale inprimatuak zituen.

## Argumentua

Oharra: Atal honek istorio osoa edo amaiera argitzen du.
Norvegia, Bergen. Sofia datorren ekainaren 15ean 15 urte beteko dituen 14 urteko neska nerabea da. Egun batez, institututik etxera etortzean, postontzian posta bidezko filosofia ikastaro bat egin ote nahi duen galdetzen dion ohar misteriotsu bat topatuko du. Honela Sofiaren munduari hasiera emango zaio. Alberto Knox izeneko gizon batek hasieran gutun bidez eta ondoren pertsonalki emandako irakaspenekin Sofia historiako fisolofo handiak eta heuren pentsamoldeak ezagutzen joango da.

## Zinema

1999an film honetan oinarritutako izenburu berdinko Sophie's World filma burutu zen.

## Kanpo estekak

* Datuak: Q61324
# Spancill Hill (Clare konderria)

Spancill Hill (irlanderaz Cnoc Uarchoille) Irlandako mendebaldeko Clare konderriaren ekialdean dagoen herri txiki bat da. R352 eskualde errepidean eta Ennis udalerritik 5 kilometro ekialdera dago. Clooney eta Quin herriekin muga egiten du. Bertan, urtero ekainaren 23an Spancilhill Horse Fair izeneko zaldi azoka ospatu ohi da, Irlanda osoko zaldi azoka zaharrena.

## Kanpo estekak

* Datuak: Q14918710
* Multimedia: Spancil Hill / Q14918710
# Spandau Ballet

Spandau Ballet Pop musika talde ingelesa izan zen, Islingtonen (Londres) eratua 1979an. Londresko post-punk eta underground dantza eszenan inspiratuta, 1980ko hamarkada hasierako New Romantic mugimenduko eta klub kulturako indar nagusi bat bihurtu ziren.
1980ko hamarkadan, 25 milioi disko saldu zituzten eta 23 single arrakastatsu lortu zituzten.
Haien eragin musikaletan punk rock eta soula zeuden baina baita Frank Sinatra eta Tony Bennett bezalako crooner estatubatuarrak.

## Partaideak

Taldearen formazio klasikoan Gary Kemp izan zen lider, taldeko ahotsa (baita gitarra eta sintetizadoreak), bere anaia Martin Kemp baxuan, Tony Hadley ahotsa, Steve Norman saxofoi-jolea eta John Keeble bateria-jolea zeuden. Gary Kemp taldeko kantuen egilea ere izan zen.
Beren garai kreatiboa 1990an amaitu zen, baina 2009-2019an nostalgiazko tourretan elkartuta egon ziren berriro.

## Erreferentziak

* ↑ (Ingelesez) Johnson, David. (2009-10-03). «Spandau Ballet, the Blitz kids and the birth of the New Romantics» the Guardian (Noiz kontsultatua: 2021-02-01).
* ↑ (Ingelesez) «Spandau Ballet's Soul Boys Of The Western World, film review: Band» The Independent 2014-10-01 (Noiz kontsultatua: 2021-02-01).

## Kanpo estekak

* Datuak: Q16011
* Multimedia: Spandau Ballet / Q16011
# Spangenberg

Spangenberg Alemaniako hiri-udalerri bat da, Hessen estatuan. Azken zentsuaren arabera 6.122 biztanle zituen, 97,71 kilometro koadroko azaleran.

## Kanpo estekak

* Datuak: Q628667
* Multimedia: Spangenberg / Q628667
# Spangle (Washington)

Spangle Ameriketako Estatu Batuetako hiri bat da. Spokane konderrian dago, Washington estatuan. 280 biztanle ditu, 0,921721 kilometro koadroko azaleran banatuta.

## Ikus, gainera

* Spokane konderria

## Kanpo estekak

* Datuak: Q1510997
* Multimedia: Spangle, Washington / Q1510997
# Spanairren 5022 hegaldia

Spanairren JK 5022 hegaldiaren istripua 2008ko abuztuaren 20an Madrildik Las Palmas Kanaria Handikora zihoan hegaldiak jasandako istripu larria izan zen, Madril-Barajas aireportuan gertatua. 173 pertsona zeramatzan McDonnell Douglas MD-82 motako hegazkina eguerdiko ordu batean zen aireratzekoa, baina pilotuek motor batean sumaturiko arazo batek eraginda, ordubeteko atzerapenarekin atera zen. Eguerdiko 14:14ean, hegazkina aireratu berria zela, aireportuko 36 L pistaren ondoan erori eta su hartu zuen. Guztira 154 pertsona hil ziren. Gainerakoak, larriki zaurituta, Madrilgo ospitaleetara eraman zituzten.

## Ikus, gainera

* Madril-Barajas aireportua

## Kanpo estekak

* Albistea, Eitb24 webgunean.
* Datuak: Q152758
* Multimedia: Spanair Flight JK 5022 / Q152758
# Spangdahlem

Spangdahlem Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 847 biztanle zituen 13,44 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q818523
* Multimedia: Spangdahlem / Q818523
# Spanaway (Washington)

Spanaway Ameriketako Estatu Batuetako erroldak esleitutako leku bat da. Pierce konderrian kokatuta dago, Washington estatuan. 35.476 biztanle ditu, 23,693337 kilometro koadroko azaleran banatuta.

## Ikus, gainera

* Pierce konderria

## Kanpo estekak

* Datuak: Q1515461
* Multimedia: Spanaway, Washington / Q1515461
# Spandau

Spandau Alemaniako Berlin hiriburuko hamabigarren barrutia da. Hiriaren mendebaldean dago.
Ospetsua da Spandauko espetxea (1876an eraikia eta 1987an eraitsia), Bigarren Mundu Gerraren ondoren, Nurenbergeko epaiketetan zigortutako zazpi buru naziak bertan espetxeratu baitzituzten.

## Kanpo estekak

* Spandau barrutiko webgunea (Alemanez)
* Datuak: Q158083
* Multimedia: Spandau (district of Berlin) / Q158083
# Serbiako Eliza Ortodoxoa

Serbiako Eliza Ortodoxoa (grezieraz: Српска православна црква, Srpska pravoslavna crkva) Eliza Ortodoxoko hamabost eliza autozefaloetako bat da. 16 milioi fededun biltzen ditu, gehienak, Serbia, Montenegro, Bosnia-Herzegovina, Ipar Mazedonia eta Kroazian bizi direnak.
Eslaviar eliza kristaurik antzinakoenetako bat da: tradizioaren arabera, bere jatorria, 1219an du, Sava Serbiakoak sortua izan zelarik.

## Kanpo estekak

* Datuak: Q188814
* Multimedia: Serbian Orthodox Church / Q188814
# Serbiako Printzerria

Serbiako Printzerria (serbieraz: Кнежевина Србија / Kneževina Srbija) Balkanetako estatu erdi independentea izan zen, Serbiako Iraultzaren ostean eratutakoa. Miloš Obrenović serbiar buruzagiak eta Marashli Pasha otomandar jeneralak egindako hitzezko konpromiso batek sortua, 1828an, 1829an eta 1830ean argitaraturiko Hatt-i Sharif izeneko otomandar agiriek onartua. 1867an lortu zuen burujabetasuna de facto, otomandar gudarosteak egotzi eta gero, eta 1878ko Berlingo Itunak aintzat hartu zuen nazioarte mailan. 1882an Serbiako Erresuma bilakatu zen.

## Printzeen zerrenda

* Miloš Obrenović (1815-1839), lehendabizikoz.
* Milan II.a Obrenović (1839)
* Migel III.a Obrenović (1839-1842), lehendabizikoz.
* Alexandro Karađorđević (1842-1858)
* Miloš Obrenović (1858-1860), bigarrenez.
* Migel III.a Obrenović (1860-1868), bigarrenez.
* Milan IV.a (1868-1882)

## Kanpo estekak

* Datuak: Q684030
* Multimedia: Principality of Serbia / Q684030
# Serbiako Erresuma

Serbiako Erresuma (serbieraz: Краљевина Србија, Kraljevina Srbija) 1882ko martxoaren 23an Serbiako printzerriaz gero Balkanetan sortutako estatu burujabea izan zen.

## Kanpo estekak

* Datuak: Q241748
* Multimedia: Kingdom of Serbia / Q241748
# Serbiako bandera

Serbiako bandera :
| Erabilera | |
| Proportzioa | 2:3 |
| Erabakia | |
| Koloreak | Gorria Urdina Zuria |
Serbiako bandera hiru errenkadaz osatuta dago: gorria, urdina eta zuria. Ezkerraldean Serbiako armarria dauka.
Serbiako bandera Errusiakoa alderantzizkatua da. Serbiarak turkiaren aurka altxatu aurretik, Errusiara jo zuten, laguntza eske: jaso zutenez, hori eskertzeko beraien bandera erabiltzeko baimena eskatu zieten. Horren inguruan bi bertsio kontatzen dira: lehenak dio baimena eman zietela, baina koloreen ordena ahaztu zutela; eta bigarrenak, baimenak ez ziete eman dio, eta haiei eragozpenik ez sortzeko, koloreak lekuz aldatu zituztela.

## Kanpo estekak

* Datuak: Q163832
* Multimedia: National flag of Serbia / Q163832
# Serbiako Despoterria

Serbiako Despoterria (serbieraz Srpska despotovina, edo, alfabeto zirilikoz Српска деспотовина), Otomandar Inperioaren esku erori zen azken serbiar estatuetako bat izan zen. 1389, Kosovoko gudua gertatu zen urtea, Erdi Aroko serbiar estatuaren amaiera urtetzat hartzen den arren, Serbiar Inperioaren eta Lazar Serbiakoa knezaren estatuaren oinordekoa, oraindik beste 70 urtez mantendu zen, XV. mendearen hasieran, pizkunde politiko eta kultural bat izan zuelarik, turkiarrek 1459an konkistatua izan aurretik. Hala ere, oraindik Austria-Hungariako Inperioaren Barnean mantendu zen XVI. mendearen erdialdera arte.

## Kanpo estekak

* Datuak: Q878319
* Multimedia: Serbian Despotate / Q878319
# Serbiako Iraultza

Serbiako Iraultza (serbieraz: Српска револуција / Srpska revolucija) Serbian 1804 eta 1835 artean izandako altxatze nazionala izan zen, zeinaren bitartez herrialdea sanjak (otomandar probintzia) izatetik hasieran lurralde matxino eta gero monarkia konstituzional bat bilakatu zen. Zati ezberdinak izan zituen: hasieran, 1804 eta 1817 artean, Otomandar Inperioaren aurkako borroka bortitza izan zen, bi matxinada eragin zituena; bigarren aldian, (1817–1835) Serbia autonomo baten boterea baketsuki finkatu zen. 1835ean herrialdeak lehenengo konstituzioa aldarrikatu zuen, feudalismo eta mirabetza abolitu eta herrialde subirano bilakatu zena. Horrela, Serbia modernoa jaio zen.
Hona hemen iraultzaren fase nagusiak:
* Lehen serbiar matxinada (1804–13), Karađorđe Petrovićek zuzendua
* Hadži Prodanen matxinada (1814)
* Bigarren serbiar matxinada (1815–17), Miloš Obrenovićek zuzendua
* Serbiar estatuaren aintzatespena (1815–1833)

## Erreferentziak

* ↑ (Ingelesez) Mitev, Plamen. (2010). Empires and Peninsulas: Southeastern Europe Between Karlowitz and the Peace of Adrianople, 1699-1829. LIT Verlag Münster, 147– or. ISBN 978-3-643-10611-7..
* ↑ Stavrianos, L. S.. (2000). The Balkans since 1453. Londres: Hurst and Co., 248–250 or..

## Kanpo estekak

* Datuak: Q2092429
* Multimedia: Serbian Revolution / Q2092429
# Serbiako eskubaloi selekzio nazionala

Serbiako Eskubaloi selekzioa Nazioarteko Eskubaloi Federakuntzak (IHF) edo Nazioarteko Olinpiar Batzordeak (COI) antolatutako nazioarteko eskubaloi lehiaketetan Serbiako Eskubaloi Federakuntza ordezkatzen duen taldea da, serbiar nazionalitateko jokalariek osatua. Egundaino, lortu duen emaitzarik hoberena 2012ko Gizonezkoen Europako Eskubaloi txapelketan lortutako 2. postua da.
1991 baino lehen Serbia Jugoslaviaren zati zen. Emaitzak ikusteko: Jugoslaviako Errepublika Sozialista Federaleko Eskubaloi selekzioa.
Serbia eta Montenegrok lortutako emaitzak ere agertzen dira.

## Selekzioa
### 2012ko Gizonezkoen Europako Txapelketarako deitutako jokalariak

* (Parte hartu zutenean zuten adina.)

## Kanpo estekak

* (Serbieraz)Serbiako Eskubaloi Federakuntzaren webgunea
* Datuak: Q752288
* Multimedia: Serbia national handball team / Q752288
# Sessame

Sessame Italiako udalerri bat da. Astiko probintzian kokatuta dago, Piemonte eskualdean. 241 biztanle ditu, 8,45 kilometro koadroko azaleran banatuta.

## Mugakideak

Sessamek honako udalerri hauekin egiten du muga:
Cassinasco Monastero Bormida Ponti Rocchetta Palafea Bistagno

## Kanpo estekak

* Datuak: Q17866
* Multimedia: Sessame / Q17866
# Sessano del Molise

Sessano del Molise Italiako udalerri bat da. Iserniako probintzian kokatuta dago, Molise eskualdean. 666 biztanle ditu, 25,32 kilometro koadroko azaleran banatuta.

## Mugakideak

Sessano del Molisek honako udalerri hauekin egiten du muga:
Carpinone Civitanova del Sannio Frosolone Miranda Pesche Pescolanciano Chiauci

## Kanpo estekak

* Datuak: Q279655
* Multimedia: Sessano del Molise / Q279655